รวบหนุ่มวัย 29 ชำเราสาวเดนมาร์กบนเกาะช้าง อ้างสมยอมกันเพราะความเมา
(ภาพจากตำรวจท่องเที่ยวตราด),รวบหนุ่มวัย 29 ปี พนักงานสถานบันเทิงบนเกาะช้าง กระทำชำเราสาวชาวเดนมาร์ก หลังดื่มเหล้ากันจนเมามาย สาวตื่นมาพบคราบอสุจิติดอยู่หน้าท้อง จึงแจ้งตร.จับ ขณะที่ผู้ต้องหาอ้างสมยอมกัน,เมื่อวันที่ 17 ธ.ค. 59 พ.ต.อ.หงษ์ มัชฌิมา รองผบก.ภ.จว.ตราด และเจ้าหน้าที่ตำรวจระดับสูงได้ร่วมสอบปากคำ นายกรวิท แย้มเกษร อายุ 29 ปี พนักงานสถานบันเทิงแห่งหนึ่ง โดยเจ้าหน้าที่ตำรวจท่องเที่ยว ส.ทท.6 (ตราด) กก.2 บก.ทท.สามารถจับกุมตัวได้ตามหมายจับศาลจังหวัดตราด หลังจากได้มีผู้เสียหายเป็นนักท่องเที่ยวสาวชาวเดนมาร์ก อายุ 20 ปี ได้เข้าแจ้งความไว้กับตำรวจ สภ.เมืองตราดว่า ได้ถูกชายคนดังกล่าวข่มขืนกระทำชำเรา เหตุเกิดเมื่อช่วงดึกของวันที่ 15 ธ.ค.59 ที่ผ่านมา,สาวชาวเดนมาร์ก ให้ข้อมูลว่า ได้เดินทางไปพักผ่อนที่เกาะช้างพร้อมเพื่อน และในคืนที่เกิดเหตุได้ไปเที่ยวดื่มกินที่สถานบันเทิงย่านโลนลี่บีชตามลำพัง ก่อนที่จะได้ไปรู้จักพูดคุยกันจนสนิทสนม กับนายกรวิท และได้มีการดื่มสุรากันจนเมา และเมื่อร้านปิด นายกรวิทได้อาสาพาไปส่งที่ยังที่พัก ซึ่งอยู่ห่างจากสถานบันเทิงออกไปราว 10 กิโลเมตร นายกรวิทไม่ได้พาตนเองกลับที่พัก แต่พาไปที่ห้องพักแห่งหนึ่ง อยู่ใกล้ๆ บริเวณนั้น และตนเองก็ได้เผลอหลับไปโดยไม่รู้สึกตัว และมารู้สึกตัวอีกครั้งในช่วงเช้า นายกรวิท ก็ได้พาไปส่งยังโรงแรมที่พัก,สาวชาวเดนมาร์ก ระบุว่า ในช่วงเช้าเมื่อจะอาบน้ำก็พบว่าตัวเองนั้นมีคราบน้ำอสุจิติดอยู่หน้าท้อง ต่อมาจึงเดินทางไปให้แพทย์ตรวจร่างกายที่โรงพยาบาล จึงรู้ว่าโดนกระทำชำเรา จึงได้เข้าแจ้งความต่อเจ้าหน้าที่ตำรวจ สภ.เมืองตราด,นายกรวิท ยอมรับว่า มีเซ็กซ์กับนักท่องเที่ยวสาวชาวเดนมาร์กจริง แต่ไม่ได้ข่มขืนแต่อย่างใด ทั้งหมดเป็นความสมยอมกันทั้งสองฝ่าย เนื่องจากได้ดื่มกินกับสาวเดนมาร์กจนมึนเมา แล้วสาวชาวเดนมาร์กก็ให้พาไปส่งยังที่พัก แต่พอขึ้นซ้อนท้ายจักรยานยนต์ก็กอดเอวและเอาหน้ามาซบคลอเคลียที่ต้นคอตนเอง จึงพาไปที่ห้องพักจนสำเร็จความใคร่ จากนั้นก็พาไปส่งที่โรงแรมที่พัก และตนเองก็กลับไปทำงานตามปกติ ซึ่งไม่ได้คิดจะหลบหนีไปไหน เพราะเป็นการสมยอม ไม่คิดว่าสาวชาวเดนมาร์กดังกล่าวจะไปแจ้งความดำเนินคดีกับตน
รวบหนุ่มวัย 29 ปี พนักงานสถานบันเทิงบนเกาะช้าง กระทำชำเราสาวชาวเดนมาร์ก หลังดื่มเหล้ากันจนเมามาย สาวตื่นมาพบคราบอสุจิติดอยู่หน้าท้อง จึงแจ้งตร.จับ ขณะที่ผู้ต้องหาอ้างสมยอมกัน
ข่มขืน,กระทำชำเรา,ข่มขืนนักท่องเที่ยว,เกาะช้าง,ตราด